Južná Afrika, 1902
Vaša milosť.
Seržant, som tu v mene Červeného kríža a chcem hovoriť
s generálom Kitchenerom.
Tu žiadny Kitchener nie je.
Vaša milosť?
Vaša milosť? Pusťte ho.
S Mortonom je vždy Kitchener.
Prepáčte, vaša milosť. Bezpečnosť je teraz prvoradá.
Vaša návšteva generála je tajná.
S Búrmi a ich gerilovým bojom je nutná opatrnosť.
Opatrnosť?
Toto miesto si žiada skôr starostlivosť.
Prepáčte,
ale vďaka koncentračným táborom vojnu vyhrávame.
Tadiaľto.
Orlando. Náš rytier v blýskavom brnení.
Vďaka, že si prišiel.
Čo sa deje, Kitchener?
Zdá sa, že si si pravdu tak trochu upravil.
Čas tu nebol milosrdný.
To musíš vysvetliť Emily.
Po návrate do Anglicka jej volám ako prvej.
Je vonku,
s Conradom.
Prečo tu sme, mama?
Pamätáš, prečo kráľ Artuš a jeho rytieri mali okrúhly stôl?
Značilo to, že všetci ľudia sú si rovní.
Je dôležité, aby ľudia, narodení do blahobytu, šli príkladom.
Preto sme s tvojím otcom patrónmi Červeného kríža.
Pomáhame iným,
neskrývame sa za svoje postavenie.
Nikdy na to nezabudni.
Idem len skontrolovať tvojho otca.
Zostaň tu, Conrad.
Shola, táto hrozná vojna by sa skončila...
keby tu kráľ Artuš a jeho šľachetní rytieri stále boli.
Isteže. A ktorý z nich by si bol?
Bol by som Lancelot.
Otec by bol Artuš. Matka Guinevera.
A ty mocný Merlin.
Vážne?
Toto je smiešne. Strácame drahocenný čas.
Poobzeraj sa, ľudia umierajú.
Máme zásoby od Červeného kríža.
Vďakabohu je s nami.
Teda, aspoň so mnou.
Má viac sily ako naši nepriatelia.
Tam je generál Kitchener.
Otvorte už tú bránu! Privezte tie zásoby!
Emily!
Lež, kým sa nevrátim.
Choď za Conradom.
Choď do pekla.
Dostal som ho! Prestaňte strieľať!
Emily!
Zastavte paľbu!
Emily.
Drahá, som tu.
Som tu. Drahá, som tu.
Dobre. Som tu. Musíš zostať so mnou.
Musíš zostať so mnou.
Drahá?
Chráň nášho syna.
Chráň ho pred týmto svetom. A...
Nech už nikdy nezažije vojnu.
Sľúb mi to.
Sľubujem.
Kingsman: Prvá misia
O 12 rokov
Vieš, Conrad...
tam hore sa cítim slobodný.
Áno, veľmi sa teším na svoj prvý sólový let.
Conrad, pamätaj, čo sa stalo Ikarovi,
keď letel príliš blízko k slnku.
Ja si pamätám, že túžil utiecť, nie?
No, ale popálil sa.
Asi obaja vnímame ten príbeh inak.
- Vitajte doma. - Ďakujem, Shola.
- Dobrý deň všetkým. - Dobrý deň, vaša milosť.
Pripravený na prvý let?
Keby Boh chcel, aby človek lietal, dal by mu krídla.
Áno, asi. Šoféruješ otcove auto?
Ale nemáš kolesá.
Pestúnka Watkinsová.
Moja pracovňa o päť minút.
Vaša milosť.
Mal by som vás potrestať za vašu drzosť.
Váš súkromný názor je jedna vec,
ale nebudem tolerovať také prejavy pred mojím služobníctvom.
Budem ctiť vaše pravidlá, ak aj vy moje.
Vážne si myslíte, že mi niečo utajíte?
Čo myslíte?
Opäť ste odmietli pozvanie bratranca Felixa,
aby ho Conrad navštívil v Rusku.
A to ako viete?
My pestúnky rady klebetíme.
A všimli sme si, že nemáte problém, aby Felix prišiel sem,
ale máte problém, aby Conrad šiel tam.
Či vlastne hocikam.
Áno. Vinný podľa obžaloby. Tak mi to prepáčte.
Mal som to s vami prebrať.
Zabudli ste z toho lietania dokola na dobré spôsoby?
Čo som zasa spravil?
Neponúkli ste mi drink.
Áno, prepáčte.
A keby sme to teda boli prebrali, aký by asi bol môj názor?
Podľa vás je môj
strach o Conradovu bezpečnosť slabosťou.
Strach je prirodzený.
Problém je, že čím viac sa niečoho bojíte, tým skôr sa to stane.
Nuž, takže my obaja potrebujeme pestúnku.
Vyzerá to tak.
Vyššie!
Vieš bojovať len jednou rukou?
Áno.
Ešte keby som tak mal s kým.
Shola. Vážne si myslíš, že nožom porazíš guľku?
Dnes už ľudia bojujú takto.
A teraz sa choďte poumývať na poobedňajšie stretnutie.
Aj môj otec ma vzal sem ušiť môj prvý oblek.
Kingsman, najlepší krajčír na svete.
Ránko.
Vaša milosť.
Máte pripravenú skúšobňu jeden.
Ďakujem.
Tak, sme tu.
Kiežby ťa teraz videla matka.
Bola by taká hrdá.
To dúfam, otče.
Hoci, zrejme by som viac využil lovecký oblek alebo
domáci župan, vieš ako.
Čokoľvek, čo mi pomôže loviť drobné vtáctvo.
No tak, otec.
Svet je veľký.
Skôr či neskôr mi musíš dovoliť užiť si ho,
vieš, aj keď nechceš.
Vieš,
Conrad...
naši predkovia boli hrozní ľudia.
Lúpili, klamali, rabovali a vraždili, až kým jedného dňa
sa z nich stali šľachtici.
Ale tá šľachetnosť...
tá nevzišla z rytierskosti.
Vzišla z tvrdosti a nemilosrdnosti.
Vtedy byť nazvaný "džentlmenom"
by bol rozsudok smrti.
Nie znak cti, ako je to dnes.
My sme Oxfordovci...
nie darebáci.
Oxford!
Kitchener.
Takže máme rovnakého krajčíra.
Vskutku. Kingsmanovu klientelu by závidel každý klub.
Oxford, môžeš na chvíľku?
Máte tu súkromie?
Navrhujem vzorkovňu na poschodí.
Výborne.
Conrad, toto je Morton, môj pobočník.
Morton, postarajte sa o Conrada, dobre?
Bude mi potešením.
Dobre.
Vraj si odmietol pozvanie nášho rakúskeho priateľa arcivojvodu Ferdinanda na lov.
Tvoj pacifizmus sa iste nevzťahuje na pár vtákov, či áno?
Že sme tu na seba narazili nebola žiadna náhoda, však?
Steny vo Whitehall majú dnes uši.
Preto som mal Kingsmana za lepšie miesto na rozhovor.
Mám obavy, že Ferdinandove politické ambície ho môžu ohroziť.
Potrebujem od teba malú láskavosť.
Akú láskavosť?
Naozaj chceš byť vojak?
Áno.
Aký oddiel?
Granátnici.
Keď príde čas, skontaktuj ma. Uvidím, ako pomôžem.
Conrad.
Takže ten lovecký oblek budeš potrebovať.
Môj pastier.
Dal som špeciálne pre vás vyrobiť Fabergého vajce.
A pozrite sa dnu.
Malá replika Angusa,
vašej obľúbenej kozy.
Meškáš.
Sadni si.
Čo je dôvera?
Dôvera je byť presvedčený
o úprimnosti druhých.
Tá bude našou zbraňou
na zmenu sveta.
Komu ja verím?
Zvieratám.
Tie ma nikdy nezradili
a plnia slepo moje rozkazy.
Moja otázka teraz znie,
môžem veriť vám, že sa budete správať ako ony?
Otvorte škatuľky pred sebou.
Tieto prstene budú symbolom členstva v mojej čriede.
Nasaďte si ich, a budete sa podieľať na našich úspechoch.
Avšak...
porušte moju dôveru,
a vo vnútri nájdete...
môj posledný dar pre vás.
Korytnačka?
Nie som hodný lepšieho zvieraťa?
Rasputin, ja mám medveďa. Rád si ho s tebou vymením.
Áno, Princip. Ja budem veľký ruský medveď.
Vezmite, ktorý sa vám hodí.
A predovšetkým,
ctite si nášho pastiera tak,
ako toho šaša, ktorý sa nazýva vaším cárom.
No tak, Rasputin, vezmi si ho.
Vyzývam ťa.
Ale no tak, Mata a Erik. My sme
tím.
A tu Rasputin...
je ako môj milovaný Angus.
Stále sa zráža...
a trtká.
Ale nepomýľ si náklonnosť so slabosťou,
ty starý ruský nabijak!
Ako všetci vedia...
korytnačka
nakoniec preteky vyhrá.
Takže...
môj špión, či lepšie povedané môj špiceľ
v britskej vláde
ma informoval, že sa Kitchener obáva o bezpečie
arcivojvodu Ferdinanda.
Princip, medvedík môj.
Si pripravený dokázať, že Kitchenerove obavy sú oprávnené?
Áno, som, môj pastier. A nesklamem ťa.
Radšej nie, kurva.
Dáva ti to zmysel, Ferdinand?
Teraz už chápem, prečo si prijal moju pozvánku na poľovačku.
Vážne som neveril Kitchenerovej zastrašovacej taktike.
Stále omieľal, že vraj som v ohrození.
Len hlupák ignoruje výstrahu priateľa, Ferdi.
Naozaj žiadame veľa?
Mal by si sa vrátiť so mnou a vypočuť si ho.
Odmietnuť teba je veľmi ťažké.
Rozhodnutie ti oznámim večer.
Dobre.
Choďte! Choďte!
Prídem sem na priateľskú návštevu a vítajú ma bombami?
Áno.
Je mi veľkým potešením...
Nemal som ťa sem priviesť.
Musíme ísť domov, kde ťa viem chrániť.
Čo...
Chránil som ja teba. Mňa chrániť netreba.
Áno, treba, Conrad.
Prepáč, ale myslíš si, že vieš, aký je svet,
ale pravda je, že si len chlapec, čo netuší, čoho sú ľudia schopní.
Čo? Vidieť matku umrieť nebol dosť dobrý úvod?
Určite ideme dobre?
Len rob, čo kážem.
Zaboč do prvej vľavo.
Je slepá, ty hlupák.
Vedel som, že ideme zle.
Myslel som tú ďalšiu.
Nehádajte sa. Sme tu na muške.
Tak sa už pohnite.
Otec, to s Ferdim a Sophiou je hrozné.
Sme v bezpečí, však?
Áno, ale ako dlho?
Začínam chápať, čoho sa Kitchener tak obával.
Už kolujú reči, že Rakúšania mobilizujú svoju armádu.
Neveria, že ten atentátnik konal nezávisle.
A ani ja.
Je to len Srbsko. Taký malý fliačik sveta. Prečo ich to trápi?
Nuž, lebo malé veci môžu prerásť do veľkých problémov.
Vieš, kedysi pred rokmi, boli traja mladí bratranci.
Najstarší bol burič...
Vráť môjho vojaka!
Vojna nemá pravidlá.
Ukážem ti vojnu, Wilhelm!
- Ich babka, kráľovná Viktória... - Mikuláš, dosť!
...ich držala na uzde.
A vyrástli z nich nemecký cisár Wilhelm,
ruský cár Mikuláš a anglický kráľ Juraj.
A teraz zavraždenie úbožiaka Ferdinanda dalo idiotskému cisárovi
dôvod znovu oživiť detské zvady.
BRITÁNIA - NEMECKO - RUSKO
Ale iste dospeli dosť, aby sa vyhli vojne.
To by človek dúfal.
A vďakabohu, máme nášho kráľa Juraja, aby pomohol udržať mier.
Tam je.
Pozri na nás.
Traja mladí bratranci, ktorí si mysleli, že vedia vládnuť.
Ale teraz sú vojaci skutoční.
Spravte dve kópie tejto fotky
a pošlite ich s týmito listami.
Morton na to dozrie osobne.
Výborne.
Vaše veličenstvo.
- Erik. - Môj cisár.
"Zdržanlivosť je cnosť. Pamätaj na svoju povinnosť."
Jeho veličenstvo, môj bratranec, kráľ Anglicka, dôrazne navrhuje nerobiť nič.
Pamätáte, ako sa princ Juraj zvykol tešiť,
keď vás vaša anglická matka a anglickí doktori mučili?
Juraj sa vám smial za vaše...
deformity.
Áno, áno. Áno.
A nezabúdajte, že to chechtanie vedľa neho
bol váš ruský bratranček...
cár Mikuláš.
Bratranec Juraj navrhuje zdržanlivosť voči druhému bratrancovi, tupému cisárovi.
Kráľ Juraj vždy chránil naše záujmy.
Prečo ísť do vojny pre čosi také triviálne?
Pretože sme Srbsku dali slovo.
A navyše, neznášam cisára.
Jeho prehnanému egu prospeje, ak bude krpaté ako jeho ruka.
Múdre rozhodnutie, cár môj.
Duša Ruska je vo vašich rukách v bezpečí.
Svet sa vám vysmeje,
že ste nedržali svoje slovo a podporovali Rakúšanov.
Ignorujte anglického kráľa.
Nech sa Juraj stará o seba, ja?
Ak chcem vojnu, tak ju budem mať.
Ako spojenci Ruska nemáme inú možnosť ako vstúpiť do vojny.
Nechápem. Cisár aj cár ignorovali kráľovo želanie. Prečo?
Dobrá otázka.
Pri všetkej úcte, táto debata
má čas až po vyhratej vojne.
Premiér čaká.
A my meškáme.
Morton má pravdu.
Pane, bude mi cťou prihlásiť sa do armády.
- Cťou? - Pekné slová, mladý Conrad.
Ale je tu istý problém.
Podľa zákona nie si dosť starý narukovať.
Ale dosť mladý na to veriť, že je čestné zomrieť pre svoju krajinu.
Účelom vojny nie je, aby človek zomrel za svoju krajinu,
ale aby nepriateľ zomrel za jeho!
Nasadiť bajonety!
Ani ja sám som si nevedel predstaviť vojnu ako táto.
Čo som si myslel, že dosiahneme za desaťročie,
nám trvalo len dva roky.
Vyčerpali sme európske zdroje
a milióny nezmyselne zomreli.
Páľ!
Narušili sme dôveru medzi národmi a ich dedičnými vládcami,
ktorí vládnu len vďaka svojmu šťastnému pôvodu.
Viete, kto nenávidí kráľa Juraja viac ako cisár?
Ja.
Anglická monarchia
utlačovala moje milované Škótsko vyše 700 rokov,
a je tu čas na odplatu.
ANGLICKO - NEMECKO - RUSKO
My stiahneme Rusko z vojny
a využijeme plnú silu Nemecka na zničenie Anglicka.
Rasputin...
si pripravený začať pád kráľa Juraja?
Buď vôľa tvoja, môj pastier.
KEDY TOTO UTRPENIE SKONČÍ?
- Začali s povolávaním. - Áno, dobre o tom viem, Conrad.
A?
Bolo zlé nenarukovať, keď to bolo dobrovoľné...
Conrad, toto nie je vojna. Rozumieš?
Žiadna vojna, aká kedy bola.
No a čo! Mal by som bojovať.
To nie je boj. To je umieranie.
A tým končím náš rozhovor.
Povedz to Kitchenerovi.
Si stále primladý, Conrad.
Ale o veku všetci klamú. Všetci si pridávajú.
Ja viem.
A viem, že chceš bojovať.
Je to dôkaz tvojho charakteru
a som na teba hrdý.
Áno, ale pozri, čo mi dali.
V dedine.
Je to symbol zbabelca.
A mám strpieť také poníženie?
Povesť je to, čo si o tebe ľudia myslia.
Charakter je to, čím si.
Viktóriin kríž.
Je tvoj?
Áno.
Keď som bol mladý, tak ako ty som chcel slúžiť svojej krajine.
Ale čoskoro som sa začal pýtať, aké máme právo
brať pôdu, bohatstvo
a životy ľudí, ktorí si len bránili svoju domovinu.
S každým, koho som zabil...
som zabil kúsok seba.
Možno by bolo lepšie, keby som mal perie.
Tak som na ďalší deň odložil pušku a zdvihol som nosidlá.
Mali mi dať kríž za to, že životy zachraňujem, nie beriem.
Hneď ako vymením toto za vlastnú medailu...
prejdem k zdravotníkom.
Informoval som Kitchenera o tvojom úmysle narukovať.
A on ma uistil, že nedovolí, aby si sa niekam prešmykol.
Mám videnie.
Tento chlapec je symbolom duše Ruska.
Musíte Rusko zachrániť.
Musíte sa stiahnuť z vojny, aby ste zachránili život svojho syna.
To je nezmysel.
Odvažujete sa spochybňovať božieho posla?
Odvažujete sa riskovať život svojho syna?
Mikuláš, no tak, spamätaj sa!
Prosím.
Drahý bratranec Conrad.
Už je to dávno, čo sme sa videli
a je mi ľúto, že ti píšem až teraz, ale...
v tejto ťažkej dobe si nie som istý, komu veriť.
Vitaj späť.
Už istý čas mám isté pochybnosti
o tom takzvanom kňazovi, Rasputinovi.
Opantal cára svojím kúzlom,
a to duchovne aj s pomocou ópia...
a presvedčil ho, aby sa stiahol z vojny.
Cár to plánuje oznámiť vo svojom novoročnom prejave.
Bratranec Felix posiela pozdravy.
Dúfam, že vplyv tvojho otca môže pomôcť.
Morton, nejaké nápady?
Nuž, pane, podľa mňa je toto veľmi vážna situácia.
Nemožno veriť vôbec nikomu.
Navrhujem zostaviť elitný tím,
pôjdeme do Ruska a vyriešime to sami.
Súhlas. Ihneď to zariaďte.
Keďže nemám dovolené narukovať, smiem aspoň ísť s vami?
Conrad, vieš, že som otcovi musel prisahať...
Chrániť môjho syna za každú cenu.
Kam chceš ísť, Conrad?
- Do Ruska. - Prečo?
Pomôcť bratrancovi Jusupovovi s Rasputinom.
Donúti Rusko stiahnuť sa z vojny.
Kitchener, zabil si toľko mužov,
že už na rozviedku využívaš chlapcov?
- Ako sa opovažujete... - Čušte, Morton.
Conrad, odchádzame.
Hneď!
Vaše lordstvo?
Dúfajme, že nenarobíme takýto rozruch aj v Rusku.
Ďalšia kazeta so správami na večer, pane.
Do pekla, Morton. Koľko toho má človek čítať?
Veľmi ma to mrzí, pane. Pomohol by som, ale som rozhodne,
rozhodne viac vojak ako námorník.
No tak choďte von nadýchať sa.
Presne tak.
VOJNOVÝ ŠTÁB BOJOVÉ STRATY NA FRONTE
Päť miliónov mŕtvych.
Snáď mi Boh odpustí.
KITCHENER SA UTOPIL PO NÁRAZE LODE NA MÍNU
Najskôr Ferdinand a teraz Kitchener. Toto nebola náhoda.
Bol tvoj priateľ.
Navyše posledná nádej krajiny. Ako môžeš byť taký pokojný?
Môj drahý Oxford.
Ospravedlňujem sa za naše nedávne nezhody.
Podľa mňa je Conrad čestný mladý muž.
Oklamali ho. Musíme niečo robiť.
Pripravený čeliť svetu.
Neignoruj ma, otče. Vieš, že je to tak.
Nemôžeš pred problémami utekať.
Ale ja budem samozrejme rešpektovať tvoje želanie
a spravím, čo môžem, aby som ho uchránil pred zlom.
Neverím, že to bola nemecká mína. Za tým je niečo viac.
A čo ak ti to vyjde?
Ak ma niekde zamkneš, zatiaľ čo svet horí?
Keby mali všetci rodičia tvoj postoj, neboli by žiadne vojny.
Ale kým ten deň príde, ja budem mať určite práce až nad hlavu.
Navždy tvoj priateľ, Kitch.
Tvoja neustála potreba chrániť ma
nevykúpi tvoje zlyhanie pri ochrane matky.
Odpusť mi, otec.
Nie, nie.
Prepáč.
Poď za mnou.
No, načase.
Vitaj v klube.
Zúčastní sa porady?
Áno.
Rozhliadni sa.
Vieš, táto vojna ma prinútila pochopiť,
že sa nemôžeme spoliehať, že politici urobia svoju prácu dobre.
Tak som sa rozhodol...
že s tým musíme niečo robiť.
Toto mi nedáva zmysel, otec.
Vysvetlím.
Ja mám povesť človeka, ktorý sa nechce zapájať,
čo znamená, že s mojím charakterom je ľahšie zapájať sa nepozorovane.
Tak, ako všade domáci sluhovia, ktorých vidíš, ale nepočuješ.
V podstate neviditeľní.
Ak nie sú súčasťou rodiny Oxfordovcov, isteže.
Shola a Polly totiž vytvorili
sieť pomocníkov, akú svet ešte nikdy nevidel.
Zatiaľ čo britská rozviedka počúva cez kľúčové dierky...
naši ľudia sú dnu v miestnosti.
Veľmi chytré.
Takže, po zavraždení Ferdinanda
som navštívil Gavrila Principa vo väzení v Sarajeve.
Ďakujem.
Prečo si mi zabil priateľa?
To kvôli alkoholu. Bol som mimo.
Som len prostý Srb.
Veľmi drahý prsteň na takého prostého Srba.
A tajná priehradka.
Ktorá vonia po mandliach. Takže, kyanid.
Principov prsteň dokazuje, že nekonal sám.
Je za tým, ako vravíš, niečo viac.
Vskutku.
Po bratrancovom liste sme rozšírili sieť do Ruska
a vyplatilo sa.
Cárova pestúnka našla v Rasputinovej izbe prsteň.
Podobný ako Principov, ale s korytnačkou namiesto medveďa.
Myslím, že musíme hneď do Ruska
a nájsť spôsob, ako vypočuť toho mnícha.
Podľa správ je Rasputin nezlomiteľný.
Kým on bude žiť, cár nikdy nezmení názor
a keď Rusko vycúva z vojny,
Anglicko čaká záhuba.
Pane.
Jeden život za záchranu miliónov.
Takže...
jediný spôsob, ako dodržať sľub, čo som dal tvojej matke,
je porušiť sľub, čo som dal sám sebe.
Bohužiaľ nemáme inú možnosť.
Prišiel čas, aby sme zabili Grigorija Rasputina.
Rasputin prijal pozvanie na vianočný bál vášho bratranca.
Cárova pestúnka ma informovala o Rasputinovej slabosti pre sladké koláče.
A ešte sladších chlapcov.
Takže po tom, ako prinesú hlavný chod,
Conrad naláka Rasputina
na súkromnú ochutnávku v letnej izbe,
kde už bude legendárny pestúnkin bakewellský koláč,
dochutený jedom,
čakať na neho.
Polly, choď piecť.
Áno. A nezabudni na jed.
Nech ten koláč zje. Rozumieš?
Áno, otec.
Dobre. Dnes večer budeme darebáci...
nie Oxfordovci.
Náš čestný hosť, otec Rasputin.
Ste čašníci či Angličania?
Ktokoľvek ste, prineste mi drink, kurva.
Vy ste mních alebo baleťák?
Vidím, že ste sa naučili kĺzavú chôdzu.
Tak dokĺzate sem a prinesiete drink vy mne, kurva?
Angličania.
Mám rád Angličanov.
Ale je to ďaleko len tak prísť na vianočný večierok.
No, pre mňa áno. Ale nie pre môjho syna,
ktorý sa v týchto temných časoch zabáva iste viacej než ja.
Ja hľadám niekoho, kto mi pomôže získať audienciu u cára.
Možno viete pomôcť.
Ale ja som len skromný mních.
Skromný mních, ktorého celá sála ctí...
alebo sa ho bojí.
Ja robím rozhodnutia len vtedy, keď mám plný žalúdok alebo prázdne gule.
Nuž, tak vďakabohu, že sa podáva večera.
Takže...
tvoj otec mi povedal, že sa rád zabávaš.
Áno. Myslím, že som dosť otvorený novým veciam.
Takže čo vy Rusi máte, čo by si Angličan užil?
Nuž, všeličo.
Jedlo, hudbu, balet,
tabak, umenie.
Ale predovšetkým...
radi trtkáme ako tigre.
Je to niečo, čo by si anglický mladík vedel užiť?
Áno.
Ale ja dnes večer nechcem učiť.
Vymeň si miesto s otcom.
Ľutujem, ak som vás urazil.
Len ak byť nudný považuješ za urážku.
Teraz rob, čo vravím.
Áno.
Prepáč, otec. Máme si vymeniť miesta.
Prepáčte, odpusťte mi. Odpusťte.
Táto noha je hrozné prekliatie.
Viete, keby som bol hlupák, tak poviem, že ma váš syn skúšal prefiknúť.
Skôr ste chceli prefiknúť vy jeho.
Vaša povesť vás predchádza.
No, ak teda viete toľko o mojej povesti,
dajte nohu do môjho lona.
Možno ju dokážem vyliečiť.
- Tu? - Nie tu.
Niekde v súkromí, samozrejme.
A sme tu.
Vy niekoho čakáte?
Pestúnka je výborná kuchárka
a upiekla tento koláč ako dar pre nášho hostiteľa, princa.
Prosím...
vyzlečte si nohavice a sadnite si.
Isteže.
Ja vám v izbe trochu prikúrim.
V lete sem chodievam so svojimi mladými priateľmi.
Plávame nahí v kúpacom jazierku...
potom prídeme dovnútra a trtkáme pri ohni.
Prirodzene.
A je to.
Nohavice dolu.
Opatrne.
Krv je život.
Jej prúdenie je liečivé.
A ja ju viem naučiť, kam má prúdiť.
Vaša rana bola ošetrená povrchne a s veľmi biednym šitím.
Ten koláč je dobrý, nie?
Áno. Je to bakewellský koláč. Môj obľúbený.
Môžeme ho zjesť spolu, keď si zas oblečiem nohavice.
Nie. No, aby som to urobil dobre...
potrebujem energiu.
Veľmi dobrý.
Veľmi anglický.
Áno. Veľmi anglický.
- Čo je to za hluk? Musíme dnu. - Nie, nie.
To je Rasputin, nie otec. Asi ho ten jed zabíja.
Pokoj. Nechaj krv prúdiť.
- Vylížem ti rany. - Áno.
- Ver mi. Ver mi. - Bože.
- Ó, už to vidím. - Ver mi.
Neboj sa, ja pomôžem tebe a ty pomôžeš mne.
Prečo chceš ísť k cárovi?
Cár musí naďalej zostať vo vojne.
Prečo si myslíš, že nezostane?
Počul som, že ho niekto ovplyvňuje.
Dobre. Niečo sa dozvieme.
Takže, ak naozaj chceš nohu vyliečiť, povedz mi pravdu!
Prečo si tu?
Som tu...
- Pretože? - Pretože...
- Pretože? - Pretože chcem zabiť...
Ospravedlňujem sa.
Váš koláč...
mi akosi nesadol.
Poď!
Musíme ti nohu zmraziť.
Len dve minúty v studenej vode a budeš ako úplne nový človek.
- Moja noha... - Áno.
- ...je vyliečená. - Áno.
Áno.
Poď ku mne.
Nie. Nie, nie, nie. Paličku nie.
Tú nechaj.
- Áno. - Nechaj ju.
Neveril som vám.
Poď ku mne. Poď ku mne.
- Prečo sa otec smeje? - Nemám potuchy.
Nechaj, nech ťa chlad,
ruská voda,
navždy vyliečia.
Poď. Poď. Poď Poď.
Poď. Poď.
- Áno. Áno, áno. - Je mrazivá.
Nechaj matku prírodu robiť jej čary.
Dve minúty.
Dve minúty a budeš vyliečený.
Budeš vyliečený.
Bakewellský koláč.
Povedz, do bakewellského koláča ide veľa mandlí.
Aké iné prísady ešte do neho idú?
Ja netuším. Nie som kuchár.
Ale ja som.
A viem aj to, čo iné ešte vonia ako mandle.
Kyanid!
Keby si ozaj poznal moju povesť,
tak vieš, že na raňajky mám štipku jedu...
- Má problém. - ...aby som bol imúnny.
To sa mi páči ešte viac.
Čas tancovať... na vašich hroboch.
Choď pomôcť otcovi.
Otec. Otec. Bože. Si premrznutý.
Otec, si v poriadku? Dýchaj.
Je mi zima. Je mi zima.
Shola.
Urob to.
Urob to!
Zastreľ ma.
Prosím, zabi ma.
Krásny chlapec.
Vyliečil som ti nohu.
Čo je lepšie, než čo spravím s krkom tvojho syna.
Ďakujem ti za novú nohu!
Si v poriadku?
Som. Ďakujem ti.
Nie. Ja tebe. Zachránil si mi život.
A ty mne.
A čo Shola?
Bude v poriadku. Len sa musí z toho vyspať.
Prečo chlapci vždy narobia taký bordel?
Vezmite ho. Musíme ísť.
Kurva, ty si zo mňa robíš srandu!
Ty musíš pokračovať tam, kde Rasputin zlyhal.
Kašlem na tvoju ideológiu či tvoju politiku.
Už začni svoju zasranú revolúciu
a dostaň Rusko z mojej vojny,
súdruh Lenin.
Áno, môj pastier.
Keď sa moja revolúcia skončí,
ľavé krídlo čriedy bude také silné,
že budete mať problém nájsť mne rovného na vyváženie sprava.
Čo je s ním?
Tvoj otec dnes porušil svoj sľub pacifizmu.
Ale bolo to správne.
Správne či nie, nie je to o nič ľahšie.
Všetko najlepšie prajeme
Všetko najlepšie, najdrahší Conrad
Všetko najlepšie prajeme
Dobrý chlapec.
Na môjho syna.
Ďakujem.
Dnes si dokázal, že už si muž
a všetci sme na teba veľmi hrdí.
Prípitok na našu úspešnú misiu
a moju novú nohu.
Všetko najlepšie, Conrad.
Všetko najlepšie.
Ďakujem, otec.
Konečne si už vidíme do očí.
Teraz už áno.
Keď som už sfúkol 19 sviečok, iste mi už
dáš požehnanie narukovať a konečne
splniť povinnosť svojej krajine.
Conrad, práve si prekonal svoju povinnosť svojej krajine.
Moje želania nemajú nič s tvojím vekom.
Otec, tvoje želania som plnil len kvôli môjmu veku.
Teraz ma už nemôžeš nijako zastaviť.
Žiadam len tvoje požehnanie, aspoň to.
Prepáč, Conrad.
Ale ty ma žiadaš o jedinú vec, ktorú ti nemôžem dať a ani nedám.
Môj cisár.
Naša námorná blokáda okolo Anglicka potopila ďalšiu americkú osobnú loď.
Americký prezident možno stratí trpezlivosť
a ak vstúpia do vojny na strane Anglicka,
tak nás porazia.
Vojna nemá žiadne pravidlá.
A vyhladovať Anglicko na smrť je hodné toho rizika.
Ale ak pošlete toto,
tak to zníži to riziko.
Ste si istí?
Áno, môj cisár.
Chcem Zimmermanna.
Zimmermann, odtelegrafujte toto.
Okamžite to pošlite. Použite cisárovo najtajnejšie šifrovanie.
Britská námorná rozviedka
Páni,
máme tu prioritnú komunikáciu.
Čokoľvek robíte, hneď prestaňte.
Musíme tú šifru rozlúštiť pronto.
Čaj?
Prosím.
Dobrá práca, Rita.
Toto šifrovanie používa sám cisár.
Musí to byť mimoriadne dôležité.
Rozlúštite to?
Jeden! Dva! Tri! Štyri!
Potrebujem oveľa viac informácií.
Držte oči na nepriateľovi!
Namieriť doľava!
Páľ!
Ďakujem.
Čo núti trávu rásť?
Krv! Krv! Krv!
Čo budete robiť?
Zabíjať! Zabíjať! Zabíjať!
Váš čaj.
Rýchlo! Pochodom!
Ja používam tú šifru.
Osmička je "Z" alebo je to "R"?
Veľa šťastia vám všetkým.
A pamätajte:
"Dulce et decorum est pro patria mori."
Čo to znamená?
"Krásne je a správne za svoju krajinu umrieť."
Priamo z Nemecka.
Ďakujem.
Ja používam tú šifru.
Osmička je "Z" alebo je to "R"?
Takže "Z". Ďakujem.
Rozlúštila som to.
Od Zimmermanna, nemeckého ministra zahraničia
ich veľvyslancovi v Mexico City.
Navrhuje spojenectvo s Mexikom.
Nemecko chce odpútať pozornosť Ameriky, tak žiadajú Mexiko vtrhnúť do Ameriky.
Písomne, tu.
Keď to prezident Wilson uvidí, nemá inú možnosť ako...
Vstúpiť do vojny.
A vojna sa skončí.
Výborne. Ó, moja drahá Polly.
Výborná práca, naozaj.
Ste neuveriteľná.
A Conrad tak má nádej.
Výborne, Oxford.
Môj idiotský bratranec, cisár, si konečne strelil do nohy.
Ten telegram je výhra, priateľu. Kitchener by bol hrdý.
Tak, to si žiada šampanské.
Ďakujem, veličenstvo, ale prisahal som nepiť,
kým sa Conrad v zdraví nevráti z vojny.
Prečo ste nepovedali skôr?
Zariadim, že jediná akcia vášho syna bude strúhať generálovi ceruzky.
Neviem, či by to bolo poctivé.
Orlando, viete životy koľkých chlapcov ste zachránili?
Ja zachránim aspoň jeden.
Takže...
keď je Conradovo bezpečie zariadené...
na mier v našich časoch.
Na mier v našich časoch.
Kráľ Juraj čaká na vašu odpoveď, pán prezident.
Ale mohol by ten telegram byť pravý?
Ani Nemci by neboli takí hlúpi.
- Ale pane... - Ja neurobím vôbec nič,
kým nemám nespochybniteľný dôkaz.
Douglas.
Whisky s ľadom, prosím.
Veliteľstvo západného frontu
Poručík Oxford sa hlási do služby, pane.
Ach, áno. Oxford.
Šťastlivec. Prevelili vás späť do Londýna.
Pane, to bude dajaký omyl.
Nie. Šťastie praje odvážnym...
alebo tým pod ochranou kráľa.
Pane.
Pozor!
Slobodník.
Pane.
Vaše meno?
Slobodník Reid, pane.
Za mnou.
Shola, predpokladám.
Áno.
Conrad ma poslal navštíviť vojvodu.
A vaše meno?
Dobrá otázka. Ale odpoveď je zložitejšia.
Odpoviem vojvodovi osobne.
Aj tak potrebujem meno.
Toto bude znieť hlúpo.
Ale podľa Conrada, ja som Lancelot.
Vy ste Merlin a ja žiadam o audienciu u kráľa Artuša.
Poďte za mnou, pane.
"Trvajú pochybnosti o pravosti telegramu.
"Znepokojený Wilson do vojny nepôjde."
Idioti a blázni. Už niet o čom debatovať.
Polly, myslíte, že vieme rozšíriť našu sieť do Bieleho domu?
Väčšinu personálu školili v Anglicku, tak žiadny problém.
Fajn. Takže do práce.
Hneď idem na to.
Ďakujem.
Áno, ďalej.
Vaša milosť. Máme návštevu.
Kto je to?
Conradov priateľ vraví, že je Lancelot
a chce kráľa Artuša.
Čože?
To privoláva milé spomienky.
Uveď ho, dobre?
Áno, pane.
Pane.
Kto ste?
Slobodník Reid z Čiernej hliadky, pane.
Tak prečo máte oblečenú uniformu granátnika?
Toto to vysvetlí lepšie ako ja.
Je to trochu surreálne, pane.
Zvláštne.
Je to list od Conrada.
Ste Lancelot.
Drahý otče. Aj ja viem hrať hry.
Vymenil som si miesto s Archiem Reidom,
mužom pred tebou.
Archie?
- Dobrý chlap... - Áno, pane.
...ktorý len poslúcha moje rozkazy a zrejme je rovnako zmätený ako ty.
Prosím, nech mu moje skutky nespôsobia problémy.
Zajtra si konečne splním svoju túžbu ísť na front.
A dovtedy prikladám báseň, ktorú podľa mňa oceníš.
"Zhrbení
"ako starí žobráci pod vrecami...
"Kolená boľavé, kašleme ako babizne...
"kliali sme kráčajúc bahnom,
"kým pod hroziacimi svetlicami obrátili sme sa zas
"a smerom k ďalekému útočisku začali sa vliecť.
"Muži spiacky kráčali.
"Mnohí svoje čižmy stratili, ale krívali ďalej...
"skrvavení.
"Všetci chromí, všetci slepí.
"Opití z vysilenia,
"hluchí aj ku kvíleniu
"Rachotiacich delových gúľ,
"ktoré vzadu padali."
Noví chlapci.
Vitajte na fronte.
Toto bude váš domov...
No to hádam nie. Bežec!
Poďme, chlapci!
Do toho, chlapci! Kryte ho!
Kryte ho!
Páľte!
Stále bež!
Zastaviť paľbu!
Dobrá práca, chlapi.
Táto vojna ma neustále prekvapuje.
Nemec máva britskou vlajkou! Čo bude ďalej?
Ja odpoviem, nadpráporčík.
Zoradiť!
Ten bežec bol v skutočnosti britský špión.
Niesol dôležité informácie.
Krajina potrebuje to, čo niesol, a hľadám šesť dobrovoľníkov.
Hneď po zotmení pôjdete so mnou priniesť to, čo z neho zostalo.
Výborne, chlapče.
Kto ďalší?
Seržant?
Vy piati. Krok dopredu. Pochodom!
Ďalší piati odvážni dobrovoľníci.
Výborne. Vyrazíme o polnoci!
Nestrieľať.
Ak nás v zákopoch začujú, budeme pod paľbou z oboch strán.
Bum.
Prosím, nie.
Je mi ľúto.
Čo to bolo?
Je to tam.
Nestrieľajte!
Nie!
Zastaviť paľbu!
Si tu prvýkrát, kamoš?
Hej.
Som s tebou.
Vďakabohu za vlajku.
Poviem ti, prvýkrát to bolo horšie ako prísť o nohu.
Prepáč, nemal by som plakať.
Tak poď sem a pomôž mi. Mrznem.
Poď sem. Len poď.
Myslel som si, že viem, čo chcem.
Môj otec ma varoval.
Môj otec ma varoval. Nepočúval som...
a teraz to všetko dáva zmysel.
A ani sme sa nerozlúčili.
Tak navrhujem, aby sme obaja vyriešili svoj problém, dobre?
Pozri.
Toto musí na vrchné velenie.
Obsah môže skončiť túto prekliatu vojnu.
Keďže ja tak skoro chodiť nebudem...
tak túto misiu dokončíš ty...
a doma ťa privítajú ako hrdinu.
Nie, nie. Nie. Oboch nás privítajú ako hrdinov.
V poriadku. Držím ťa.
Do riti. Rýchlo!
Kryciu paľbu!
Kryte ich, chlapci!
Pohni, kurva!
Zabite toho guľometčíka!
Kryte ho!
Choď!
Bež!
- Poď, chlape! Bež! - Bež! Bež! Bež!
Si celý? Si celý?
Ježišikriste! Bol si úžasný! Nikdy som nič také nevidel.
Ale dočerta, čo si tam vôbec robil?
Radšej sa pýtajte jeho. Jeho.
On všetko vysvetlí.
Schytal plný zásah.
Áno. Ale aspoň ty si sa vrátil, synak.
Poviem ti, ak si to nezaslúži Viktóriin kríž, tak neviem čo.
Musím dokončiť misiu.
Dostať toto na vrchné velenie.
Sám ťa tam zavediem. Ako sa voláš, vojak?
Archie. Slobodník Archie Reid.
Archie Reid, áno?
Áno.
Správne.
Slobodník Archie Reid?
Psia čata, 1. prápor, Čierna hliadka?
Hej.
To je tvoj škótsky prízvuk?
Nie si Archie Reid.
Slobodník Archie Reid je priateľ.
A hľadám ho celú noc. Kto si?
Áno, áno. Máš pravdu. Má to jednoduché vysvetlenie.
- Nie som Archie. - Nemecký špión.
Som Conra...
Váš syn zahynul v boji, pane.
Čo?
Polly.
Syn môj.
Prečo?
"Ak v nejakých dusivých snoch
"tiež by si kráčal za povozom, na ktorom sme ho viezli,
"a videl tie biele oči zvíjať sa v jeho tvári...
"Jeho strhanej tvári, sťa diabla, zhnuseného hriechom.
"Keby si počul, pri každom šklbnutí,
"krv klokotať von z penou zahltených pľúc,
"odpornú ako rakovina,
"horkú ako žuvanec hnusu,
"nevyliečiteľných bolestí na nevinných jazykoch...
"Priateľ môj,
"nehovoril by si s takou veľkou vervou
"deťom, prahnúcim po
"dajakej zúfalej sláve
"tú starú lož:
"Dulce et decorum est
"pro patria mori."
Krásne je a správne
za svoju krajinu umrieť.
Ja, Mikuláš Aleksandrovič Romanov,
vládca Ruska, vyhlasujem
týmto svoje neodvolateľné rozhodnutie
vzdať sa trónu pre seba a svojich potomkov,
využitím okamžitej
abdikácie.
Dokument, čo Conrad získal, bol
originálny rukopis telegramu nemeckého veľvyslanca, ktorý som rozšifrovala.
Konkrétny dôkaz, ktorý Amerika potrebuje.
Amerika musí teraz vstúpiť do vojny.
Conrad uspel tam, kde sme my zlyhali.
Môj pastier.
Existuje kódex cti,
a využiť vyrušenie na získanie výhody pre seba ten kódex porušuje.
- Čo je? - Odpusť, môj pastier,
ale mám znepokojivú správu.
Kým váš plán s Ruskom skončil veľkým úspechom,
môj plán udržať Ameriku mimo vojny sa nepodaril.
Americký prezident dostane pravý telegram,
ktorý cisár poslal.
Taký nepopierateľný dôkaz môže vyprovokovať Američanov vstúpiť do vojny.
En garde.
Mám rád muža, ktorý si prizná chyby, naozaj.
Ale radšej mám rád ženu, ktorá ich vie napraviť.
Nech náš americký priateľ Dupont dostane Matu do Bieleho domu.
Prišiel čas, aby si použila svoje kúzla na prezidenta, Mata.
Takže choď.
Je čas ukázať prezidentovi, kto je tu skutočný šéf.
Dá si vaša milosť čaj?
Pijem škótsku.
Dvadsaťštyri hodín denne.
Tak naposledy, nechcem žiadny zasraný čaj!
To ani ja.
Pane.
Hoci sa zdá, že silný by vám pomohol vytriezvieť.
Obávam sa, že bude treba viac.
Nuž, tak možno pomôže toto.
Rusko sa stiahlo z vojny.
Britské impérium čelí hroziacej záhube.
Amerika sa odmieta zapojiť.
Osobne som telefonoval prezidentovi Wilsonovi.
Ani neráčil môj hovor prijať.
Takže sa dostali aj k nemu.
Vskutku.
Cisárova blokáda funguje.
Ľudia sú hladní.
K ďalšej revolúcii môže prísť tu.
Už mi radili zmeniť svoje nemecké meno Saxe-Coburg na Windsor.
Viac anglické.
Tak to sa obávam, pane,
že Anglicko čaká záhuba.
Chcel som vám dať toto.
Pre Conrada.
Skutočného hrdinu.
Muža, ktorý poznal svoju povinnosť.
Dosť už týchto sebaľútostivých nezmyslov.
Keby šlo len o vás,
vás a mňa, náš zármutok, poviem vám, robte si, čo chcete.
Utopte sa v chľaste a ja sa pridám.
Ale on sa pozerá.
A bol by z neho oveľa lepší muž.
Ale nemôže.
Už ním nebude. Už nikdy.
Preto musíte vy, namiesto neho...
byť takým mužom, akým by bol váš syn.
Ľutujem, už viac nemôžem byť vo vašich službách.
Odpusťte, pani moja.
Aj ja mám zlomené srdce.
Polly. Polly.
Neprijímam vašu rezignáciu.
Ale...
prijmem šálku veľmi silného čaju.
Vyzeráte lepšie.
Cítim sa lepšie, Polly.
Tak, čo som zmeškal?
Podľa posledného triezveho rozkazu
sme rozšírili našu sieť do Bieleho domu.
Prezidentov komorník ma informoval, že od toho Conradovho telegramu
sa prezident správa zvláštne.
To je dôkaz, čo som žiadal. Ale pamätajte môj volebný sľub.
Preč z vojny, nie do nej.
Douglas, prines mi škótsku s ľadom!
Neustále vedie tajné rozhovory s veľvyslanectvom v Londýne.
A ignoruje všetky rady ísť do vojny.
A máme niekoho na veľvyslanectve?
Samozrejme.
Pán prezident,
neviem, ako ďalej.
Musíme prebrať jej nové požiadavky.
- Aha. - Bola veľmi presvedčivá.
A navrhuje nám neohlásenú návštevu o tretej.
Tak, dobre. To by sme si mali pohnúť.
Dobrý deň.
Oznámte veľvyslancovi, že prišiel vojvoda z Oxfordu.
Áno, vaša milosť.
Pán veľvyslanec.
Prečo si mi zabil priateľa?
To kvôli alkoholu.
Bol som mimo.
Vďaka za váš čas, veľvyslanec.
Ak dovolíte...
Prepáčte. Naozaj musím obdivovať vašu šatku.
Nádherný kašmír.
Áno, veľmi vzácny.
Poznáte skúšku skutočne čistého kašmíru?
Prsteň.
Áno, našťastie, vy žiadny nemáte.
To sa...
mýlite.
Tak to...
je sklamanie.
Ale toto...
nie je.
Je nezdvorilé ublížiť žene,
ale keď je osud sveta na vážkach,
poruším pravidlá.
Teraz mi povedz, kto je za tým, lebo sa už nikdy nenadýchneš.
Budeš ma musieť zabiť.
Pán veľvyslanec.
- Je mŕtva? - Nie.
Len trpí vážnym nedostatkom kyslíka.
Bude v poriadku, a vy tiež, ak sa teraz úprimne porozprávame.
Takže tu vidíte dámu, ktorú ste priškrtili.
Nafilmovala sa, ako zvádza prezidenta
a teraz nás vydiera, aby sme ani len nezvažovali vstúpiť do vojny.
Nemôžeme riskovať integritu amerického prezidentského úradu.
To iste.
Ale ak by sme získali ten negatív,
tak sa radi pridáme k Anglicku a vyradíme Nemecko z hry.
Navrhujem, aby ste ju vypočuli.
A ja sa budem venovať tomuto.
Toto je kašmír z kamalirskej kozy.
Veľmi vzácny.
Odkiaľ pochádza?
Pán Collins, knihu kašmíru číslo jeden, prosím.
Ďakujem.
Pochádza odtiaľto.
Jediné miesto na svete, kde sa chovajú kamalirské kozy.
Výborne.
Shola,
budeme sa venovať výrobe kašmíru.
Vidím šesť mužov, strážiacich výťah.
Ak to tak nazvať.
Dajte povel a ich počet bude menší.
Nie, Polly. Negatív toho filmu bude tam hore.
A ten je náš cieľ.
Ak upútame tie stráže, tak sa hore asi nedostaneme.
Musíme ovládať ten výťah.
Toto sa nazýva padák.
S ním človek môže bezpečne skočiť z lietadla.
Takže...
zajtra na úsvite preletím lietadlom ponad horu
a Shola vyskočí.
Pristaneš tam s padákom,
získaš kontrolu nad výťahom a potom vystrelíš túto svetlicu.
To je signál pre mňa, keď už s lietadlom pristanem,
dostanem sa na spodok výťahu, zatiaľ čo ma Polly bude kryť.
Pane, ja spravím pre vás všetko,
ale nedokážem vyskočiť z lietadla.
A nie, že by som nechcel,
ale viem, že by som vás sklamal.
Áno. Nuž, viem o tvojom strachu z výšok,
ale ja jediný tu viem lietať. Takže...
Ale lietadlo nemusí pristáť.
Pristáť musíte len vy sám.
Bolo by neférové žiadať od niekoho niečo, čo by som nespravil ja sám.
Dobre, Shola, buď pripravený na môj signál.
Vyrazíme na úsvite.
Do riti!
Dobre. Dobre.
Odpovedz na otázku, Dupont.
Vieš, kde je Mata?
- Nie. Ja... - No, ale to by si mal.
Lebo ja som ju poslal na americkú ambasádu a odvtedy ju nevideli!
Vidíš toto?
Ak si americký prezident myslí, že môže vydrbať aj so mnou,
tak sa veľmi mýli.
Odnes tento negatív do novín a zničí to jeho reputáciu.
Vojna bude to posledné, čo bude Američanov trápiť.
A keď škandál utíchne, postaraj sa, nech máme nového prezidenta pod palcom!
Choď. Bež! Bež!
Bež až do Bieleho domu.
Pozrime druhú stranu.
Choď smerom na juh.
Pohni s tým, kamoš!
Hej!
Čo je, dočerta?
Kamoš, kde to viazne?
Pozrite!
To je signál.
Choď k výťahu. Kryjem ťa.
Hore na kopci!
Dočerta, kto je ten chlap?
Shola! Prestaň sa tam motať! Skoč na tú protiváhu!
Kurva!
Vďakabohu si tu.
Tento plán nešiel presne podľa predstáv.
Polly. Máte ten film?
Mám ten negatív v ruke, vaša milosť.
Výborne.
Tak máme, po čo sme prišli.
Áno. Ale príčina všetkého toho zmätku je stále tam.
Dosť už boja s chápadlami, Shola.
Je čas odseknúť hlavu.
Dobre, že ste späť, pane.
To si asi zo mňa robíte prdel, kurva.
Ten tŕň v mojej päte bol vlastne len mierumilovná anglická ruža.
Vojvoda z Oxfordu. Dobrý deň vám, pane!
Vy ste pravý symbol
všetkého, čo sa snažím zničiť.
Aristokrati ako vy ukradli mojim rodičom mlyn v Škótsku, keď som bol malý.
Titul totiž dáva právo vziať si všetko, však?
Kurevsky si vychutnám, keď ťa zabijem.
Poď k ockovi, ty nóbl sráč!
Viac nemám.
Zvuk ticha.
Podľa mojich vedomostí, vy, vojvoda,
ste vynikajúci šermiar.
Čo tak ukončiť túto sračku ako džentlmeni?
Predsa...
spôsoby robia človeka.
Džentlmen sa neschováva v tieni.
Hej.
Prekvapenie.
Morton.
Viete...
trocha nemiestnej dôvery umožní človeku aj vraždu.
Táto debata má čas až po vyhratej vojne.
Navrhujem, že pôjdeme do Ruska a vyriešime to sami.
A v Kitchenerovom prípade
úplne doslova.
Slová skutočného zradcu.
Pokiaľ ide o mňa, jeho krv...
je na tvojich špinavých rukách.
Dvaja na jedného?
Chováš sa ako pravý džentlmen.
Trpíš bludmi.
A zabil si milióny ľudí.
Čo povieš na jedného navyše?
Hej!
No tak, starý.
Vstaň.
Vravím, vstaň!
Seriem na celé džentlmenstvo.
Krucinál.
Ty sviniar.
Pozdrav odo mňa starého Kitcha, hej?
To ty nemôžeš. Nemôžeš ma pustiť.
Je to proti všetkému, v čo veríš. Ty si pacifista.
A ja som ti teraz úplne vydaný na milosť, starký.
Máš pravdu. Nemal by som ťa pustiť.
Ale teraz je už zo mňa muž, ktorým by bol býval môj syn.
Ty...
Pane.
Shola, si v poriadku?
Prežili sme horšie, vaša milosť.
Takže ty skočíš medzi mňa a guľku, ale z lietadla nie?
Vyzerá to tak.
Ďakujem, priateľu.
S radosťou.
Tak, Shola.
Ako sa odtiaľto dostaneme dolu?
Ďalej.
Pán prezident, kuchár upiekol vaše obľúbené keksy.
Ďakujem.
VAŠE TAJOMSTVO TU KONČÍ
Zavolajte mi generálov, okamžite!
Ideme do vojny!
Za víťazstvo vďačíme len vám
a vášmu statočnému synovi Conradovi.
A odvahe mnohých ďalších, pane.
Isteže.
Británia vám ďakuje. A ja vám ďakujem,
že ma nepostretol rovnaký osud ako mojich bratrancov.
Wilhelmova abdikácia bola pochopiteľná...
ale čo sa stalo Mikulášovi...
bolo príšerné.
To bolo, pane.
Ja osobne vám dlhujem za to, že ešte stále mám korunu.
V tom prípade, môžeme sa stretnúť zajtra o tretej u Kingsmana?
V krajčírstve?
Áno, pane.
Číslo 11, Savile Row.
Nás všetkých tu dnes spája,
bohužiaľ, strata našich synov a priateľov v tejto hroznej vojne.
To, čo postihlo túto generáciu mladých mužov, sa už nesmie zopakovať.
Podmienky Versaillskej zmluvy považujem za príliš tvrdé,
príliš extrémne, a mohli by privodiť ďalšiu vojnu.
Svet preto potrebuje organizáciu, ktorá bude využívať svoje zdroje
na zachovávanie mieru a ochranu života.
Nezávislú spravodajskú agentúru,
operujúcu s najvyššou mierou utajenia
mimo politiky a byrokracie vládou riadených špiónskych organizácií.
Na ten účel...
som kúpil tento podnik.
A navrhujem, aby sme sa my stali zakladajúcimi členmi
agentúry Kingsman.
Moje krycie meno bude...
Artuš.
A ak sa rozhodnete pridať, otočte svoje kartičky,
na ktorých nájdete svoje krycie meno.
Ja som Galahad.
Ja som Lancelot.
Ja som Bedivere.
Ja som Percival.
Výborne.
A toto je Merlin,
ktorý bude náš zásobovací dôstojník.
Nech naši synovia a priatelia odpočívajú v pokoji.
A nech žije Kingsman.
Kingsman.
Je treba riešiť rovnováhu mojej novej čriedy.
Vďaka tebe, súdruh, je ľavá ruka silná.
Ale ako si povedal, naša pravá ruka potrebuje posilniť.
Ďalej!
Nehanbi sa.
Poď, poď.
Môj pastier.
Tento mladý muž bude vyvažovať tvoje postavenie v tomto svete, priateľu.
Je mi cťou, súdruh Lenin.
A vaše meno?
Adolf Hitler.
Na pamiatku Harryho Mortona
Pravého džentlmena, ktorý šiel príkladom, pomáhal druhým a poznal svoju povinnosť
Preklad Miro Kováčik